Ironheart (televisiosarja)

Ironheart on yhdysvaltalainen Chinaka Hodgen luoma Disney+-tilausvideopalveluun tuleva supersankarisarja, joka perustuu Marvel Comicsin Rautasydän-sarjakuvahahmoon. Se tulee olemaan Marvel Cinematic Universen (MCU) kolmastoista Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Hodge toimii sarjan pääkäsikirjoittajana. Myös Proximity Media on mukana tuottamassa sarjaa.

Dominique Thorne palaa elokuvasta Black Panther: Wakanda Forever (2022) näyttelemään Riri Williamsia / Rautasydäntä. Sarjassa näyttelevät myös Anthony Ramos, Alden Ehrenreich, Lyric Ross, Matthew Elam, Anji White, Manny Montana ja Shea Couleé. Sekä sarja että Thornen roolivalinta julkistettiin joulukuussa 2020 Disneyn Investor Day -virtuaalitapahtumassa. Hodge palkattiin sarjaan huhtikuussa 2021, kun taas Sam Bailey ja Angela Barnes palkattiin ohjaajiksi huhtikuussa 2022. Kuvaukset alkoivat Atlantassa kesäkuussa 2022, kunnes ne siirtyivät Chicagoon lokakuussa 2022, ja saatiin päätökseen marraskuussa 2022.

Ironheart tullaan julkaisemaan Disney+:aan osana MCU:n viidettä vaihetta.

Näyttelijät

Päärooleissa

Sivurooleissa

Jaksot 

|}

Tuotanto

Kehitys 
Ironheart julkistettiin joulukuussa 2020 Disneyn Investor Day -virtuaalitapahtumassa. Huhtikuussa 2021 Chinaka Hodge palkattiin sarjan pääkäsikirjoittajaksi. Maaliskuussa 2022 paljastettiin, että Ryan Coogler, Black Pantherin (2018) ja sen jatko-osan Black Panther: Wakanda Foreverin (2022) ohjaaja, on mukana sarjan tuotannossa. Riri Williams tekee ennen sarjan julkaisua ensiesiintymisensä Wakanda Foreverissa. Huhtikuussa Cooglerin yhtiön, Proximity Media, vahvistettiin olevan mukana tuottamassa sarjaa. Lisäksi Sam Bailey ja Angela Barnes valittiin sarjan ohjaajiksi. Ironheartin ilmoitettiin koostuvan kuudesta jaksosta. Kevin Feige, Louis D’Esposito, Victoria Alonso, Brad Winderbaum ja Zoie Nagelhout toimivat sarjan vastaavina tuottajina yhdessä Cooglerin, Zinzi Cooglerin, Sev Ohanianin ja Hodgen kanssa.

Käsikirjoittaminen 
Käsikirjottajien ryhmä aloitti työnsä toukokuussa 2021.

Roolijako 
Dominique Thornen paljastettiin jo sarjan julkistamisen yhteydessä olevan valittu Riri Williamsin / Rautasydämen rooliin. Marvel Studios oli tarjonnut hänelle roolia ilman koe-esiintymistä. Helmikuussa 2022 Anthony Ramos valittiin tuntemattomaan ”avainrooliin”, Deadline Hollywoodin raportoidessa, että Ramosin esittämä hahmo esiintyisi myös muissa MCU-projekteissa, samalla tavalla kuin Jonathan Majors, joka näytteli Jäljellä olevaa Lokin ensimmäisellä tuotantokaudella (2021) ennen esiintymistään Kang Valloittajan roolissa elokuvassa Ant-Man and the Wasp: Quantumania (2023). Myöhemmin saman kuukauden aikana Lyric Ross valittiin näyttelemään Williamsin paras ystävää, ja huhtikuussa Harper Anthony valittiin tuntemattomaan rooliin. Kesäkuussa myös Manny Montana liittyi näyttelijäksi sarjaan, ja heinäkuussa Alden Ehrenreich valittiin ”avainrooliin”.

Elokuun ja lokakuun 2022 välisenä aikana Shea Couleé, Zoe Terakes, Regan Aliyah, Shakira Barrera, Rashida ”Sheedz” Olayiwola, Sonia Denis, Paul Calderón ja Cree Summer liittyivät sarjan näyttelijäkaartiin. Kuvauspaikoilta otetut kuvat näyttivät Ramosin pukeutuneena rooliasuun, joka muistutti superroiston Hupun asua. D23-messuilla Ramosin vahvistettiin näyttelevän Huppua, ja Jim Rashin palaavan Captain America: Civil Warista (2016) näyttelemään MIT:n edustajaa, joka sarjan tapahtumien aikoihin on ylennetty dekaaniksi. Kesäkuussa 2023, Anji Whiten paljastettiin näyttelevän Ronnie Williamsia, Ririn äitiä.

Kuvaukset 
Sarjaa esikuvattiin Chicagossa toukokuun 2022 lopulla maisemakuvausten toteuttamiseksi. Varsinaiset kuvaukset alkoivat Trilith Studiosin tiloissa, Atlantassa, 15. kesäkuuta 2022. Baileyn ja Barnesin ohjatessa sarjan jaksot, ja Alison Kellyn toimiessa kuvaajana. Sarjaa kuvattiin syyskuun aikana myös Sweet Auburnissa, jossa kuvatut kohtaukset sijoittuvat Chicagon White Castleen. Sarjaa kuvattiin lokakuun 24. päivästä marraskuun 3. päivään asti myös Chicagon eteläosissa, pohjoisosissa sekä keskustassa. Kuvaukset saatiin päätökseen marraskuun 2022 alussa.

Jälkituotanto 
Cedric Nairn-Smith toimii sarjan leikkaajana, työskenneltyään aiemmin Moon Knightin (2022) parissa.

Julkaisu 
Ironheart koostuu kuudesta jaksosta, jotka oli alun perin tarkoitus julkaista Disney+:aan vuonna 2023, mutta myöhemmin siirretty vuodelle 2024. Alkuksi sarjan julkaisuaikaa muutettiin, kun Disney ja Marvel Studios alkoivat uudelleenarvioida sisältönsä julkaisuaikatauluja. Mutta syyskuussa 2023, sarja poistettiin Marvel Studiosin julkaisuaikataulusta, Hollywoodin käsikirjoittajien sekä näyttelijöiden lakkojen 2023 vaikuttaessa sarjan jälkituotantoon. Sen on tarkoitus olla osa MCU:n viidettä vaihetta.

Lähteet

Aiheesta muualla

2020-luvun yhdysvaltalaiset scifi-sarjat
Disney+-alkuperäissarjat
Marvel Cinematic Universen viidennen vaiheen televisiosarjat